text: Efterlyst fundet død
  23 januar 2015 kl. 15.06
  Den efterlyste 88-årige Egon Preben Andersen fra Vejle er nu fundet død.
  Fredag eftermiddag fandt frivillige en død mand i et grønt område i Mølholmsdalen i Vejle.
  Manden er nu identificeret som Egon Preben Andersen, som forsvandt fra sin bopæl på plejehjemmet Betty Sørensen Parken i Vejle i søndags.
  Egon Preben Andersen har i den mellemliggende periode været eftersøgt massivt med hjælp fra bl.a. politihunde, helikopter og både, ligesom frivillige har medvirket.
  Intet tyder på, at der skulle ligge en forbrydelse bag dødsfaldet, oplyser politiet.
  